CELEX: 62017CA0154
Language: el
Date: 2018-07-11 00:00:00
Title: Υπόθεση C-154/17: Απόφαση του Δικαστηρίου (δέκατο τμήμα) της 11ης Ιουλίου 2018 [αίτηση του l’Augstākā tiesa (Λεττονία) για την έκδοση προδικαστικής αποφάσεως] — SIA «E LATS» κατά Valsts ieņēmumu dienests (Προδικαστική παραπομπή — Φορολογία — Φόρος προστιθέμενης αξίας — Οδηγία 2006/112/ΕΚ — Άρθρο 311, παράγραφος 1, σημείο 1 — Ειδικό καθεστώς για τα μεταχειρισμένα αγαθά — Έννοια των «μεταχειρισμένων αγαθών» — Αγαθά που περιέχουν πολύτιμα μέταλλα ή πολύτιμους λίθους, τα οποία μεταπωλούνται από έμπορο — Μεταποίηση των εν λόγω αγαθών μετά την πώληση — Ανάκτηση των πολύτιμων μετάλλων ή των πολύτιμων λίθων — Έννοια των «πολύτιμων μετάλλων ή πολύτιμων λίθων»)

10.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/10
            
         
      Απόφαση του Δικαστηρίου (δέκατο τμήμα) της 11ης Ιουλίου 2018 [αίτηση του l’Augstākā tiesa (Λεττονία) για την έκδοση προδικαστικής αποφάσεως] — SIA «E LATS» κατά Valsts ieņēmumu dienests
      (Υπόθεση C-154/17) (1)
      
      ((Προδικαστική παραπομπή - Φορολογία - Φόρος προστιθέμενης αξίας - Οδηγία 2006/112/ΕΚ - Άρθρο 311, παράγραφος 1, σημείο 1 - Ειδικό καθεστώς για τα μεταχειρισμένα αγαθά - Έννοια των «μεταχειρισμένων αγαθών» - Αγαθά που περιέχουν πολύτιμα μέταλλα ή πολύτιμους λίθους, τα οποία μεταπωλούνται από έμπορο - Μεταποίηση των εν λόγω αγαθών μετά την πώληση - Ανάκτηση των πολύτιμων μετάλλων ή των πολύτιμων λίθων - Έννοια των «πολύτιμων μετάλλων ή πολύτιμων λίθων»))
      (2018/C 319/11)
      Γλώσσα διαδικασίας: η λεττονική
      
         Αιτούν δικαστήριο
      
      Augstākā tiesa
      
         Διάδικοι στην υπόθεση της κύριας δίκης
      
      SIA «E LATS»
      
         κατά
      
      Valsts ieņēmumu dienests
      
         Διατακτικό
      
      Το άρθρο 311, παράγραφος 1, σημείο 1, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι ο ορισμός των «μεταχειρισμένων αγαθών» δεν καλύπτει χρησιμοποιημένα αγαθά που περιέχουν πολύτιμα μέταλλα ή πολύτιμους λίθους αν τα αγαθά αυτά δεν μπορούν πλέον να πληρούν την αρχική τους λειτουργία και διατηρούν μόνον τις λειτουργίες που είναι συμφυείς με τα εν λόγω μέταλλα και λίθους, όπερ εναπόκειται στο εθνικό δικαστήριο να εξακριβώσει λαμβάνοντας υπόψη όλες τις αντικειμενικές περιστάσεις που είναι κρίσιμες σε κάθε συγκεκριμένη περίπτωση.
      
         (1)  ΕΕ C 195 της 19.6.2017.